
.- ( 1 ) 

ΠΡόΕΔΡΙιΚΟ ΔΙΑΤΑΓΜΑ ΥΠ’ ΑΡΙΘ. 341 

Τροποποίηση του Β'. Δ/τος 290/1961 περί συστασεως έν 
τή Κοινότητι Νέας Μακρίσης· του Νομοΰ Φθιώτιδος ίδιου 
νομικού προσώπου ύπο τό ονομα «Κοινοτική Βιβλιοθήκη 
Νέας Μακρίσης» (φ. 84/1961 Α'). ; · ’ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας υπόψη 

1. Τις διατάξεις των άρθρων 137 και 235 τόϋ Δημοτικού 
καί Κοινοτικού Κωδικός (Ν. 1065/1980). 

2. Τήν άριθ. 14/1981 άπόφαση τοΰ Κοινοτικού ■ Συμβου¬ 
λίου Νέας Μακρίσης Νομοΰ Φθιώτιδος. ■; 

3. Τήν ,άριθ. 209 τής 23.3.1982 γνωμοδότηση τοΰ Συμ¬ 

βουλίου τής Επικράτειας, με πρόταση τοΰ 'Τπουργοΰ Εσω¬ 
τερικών, αποφασίζουμε : ' ■ ' 


"Αρθρο μόνο 

Μετά τό τρίτο εδάφιο τής παραγράφου 5 τοΰ άρθρου 
μόνου τοΰ Β. Δ/τος 290/1961 «περί συστάσεως έν τή 
Κοινότητι Νέας Μακρίσης τοΰ Νομοΰ Φθιώτιδος ΐ· ίδιου 
νομικοΰ προσώπου- υπό τό”ονομα «Κοινοτική Βιβλιοθήκη 
Νέας Μακρίσης» (φ.- 84/1961 Α'). προστίθεται εδάφιο 
πού έ'χει ώς έξης : ' . 

«'Η θητεία των μελών τοΰ■ διοικητικού συμβουλίου τόΰ 
νομικοΰ προσώπου ακολουθεί τήν κοινοτική περίοδο». - 
; Στόν Υπουργό Εσωτερικών άναθέτουμε τή δημοσίευση 
καί έκτέλεση τοΰ παρόντος διατάγματος. 

Άθήναι, 29 Απριλίου 1982 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο ΥΠΟΥΡΓΟΣ ΕΣΩΤΕΡΙΚΩΝ- 

ΓΕΩΡΓΙΟ! ΓΕΝΝΗΜΑΤΑ! 


,( 2 )· 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 342 

Τροποποίηση τοΰ Β. Δ/τος 289/1968 «περί συστάσεως έν 
τώ Δήμω Πάργας Πρεβέζης ίδιου νομικοΰ ■-προσώπου 
ύπό τό όνομα «Δημοτική Βιβλιοθήκη Πάργας» Γεώργιος 
. Γ. Θεμελής» ■ (φ. 81/1968 Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψη : 

1. Τις διατάξεις τών άρθρων 137 κάΙ 235 τοΰ Δημοτικόΰ 
καί Κοινοτικού Κώδικα (Ν. 1065/1980). 

·■' 2. Τήν 'άριθ. 59/1981 άπόφαση τοΰ Δημοτικοΰ Συμβου¬ 
λίου Πάργας Νομοΰ Πρεβέζης. 

3. Τήν άριθ. 208 τής 23.3.1982 γνωμοδότηση τοΰ 
Συμβουλίου τής Επικράτειας, μ,έ πρόταση τοΰ 'Τπουργοΰ 
Εσωτερικών, άποφασίζουμε : 

"Αρθρο .μόνο 

'Η παράγραφος 5 τοΰ άρθρου μόνου τοΰ Β. Δ/τος 289/ 
. 1968 «περί συστάσεως'ΐ^ έν τώ Δήμω Πάργας Πρεβέζης 
ίδιου νομικοΰ προσώπου/ ύπό τό δ.νομα «Δημοτική Βιβλιο¬ 
θήκη Πάργας Γεώργιος Γ. Θεμελής» (φ. 81/1968 Α') 
·. αντικαθίσταται ώς έξής ; 

«5. Τό νομικό πρόσωπο διοικεϊται άπό πενταμελές διοι¬ 
κητικό συμβούλιο πού άποτελέϊται άπό τούς : 









488 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 


α) Δήμαρχο ώς πρόεδρο, β-γ) δύο δημοτικούς συμβού¬ 
λους· και δ-ε) δύο δημότες. 

Τα μέλη μέ στοιχ,εϊα 'β-ε ορίζονται μέ απόφαση τοϋ 
δημοτικού συμβουλίου. 

Τό διοικητικό συμβούλιο έκλέγει αντιπρόεδρο άπό τα 
μέλη του. 

'Η θητεία τοΰ διοικητικού συμβουλίου ακολουθεί τη 
δημοτική περίοδο». 

Στον Υπουργό Εσωτερικών αναθέτουμε τή δημοσίευση 
και εκτέλεση τοϋ παρόντος διατάγματος. 

Άθήναι, 29 Απριλίου 1982 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ρ ΥΠΟΥΡΓΟΣ ΕΧηΤΕΡΙΚΠΝ 

ΓΕΩΡΓΙΟΣ ΓΕΝΝΗΜΑΤΑΣ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ. 343 

Τροποποίηση τοϋ Β. Δ/τος 607/1968 «περί, συστάσεως 
’ έν τή Κοινότητι Καταρράκτου Χίου ίδίου νομικού προ¬ 
σώπου υπό τό όνομα ((Κοινοτική Βιβλιοθήκη Καταρρά¬ 
κτου» (φ. 208/1968 Α'). ■ 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας υπόψη : 

1. Τις διατάξεις των άρθρων 137 και 235 τοϋ Δημοτικού 
καΤ Κοινοτικού Κώδικα (Ν. 1065/1980). 

2. Τήν άριθ. 22/1981 άπόφαση τοΰ Κοινοτικού Συμβου¬ 
λίου Καταρράκτου Νομοϋ Χίου. 

3. Τήν άριθ. 210 τής 23.3.1982 γνωμοδότηση τοΰ Συμ¬ 
βουλίου τής Έπικρατείας, μέ πρόταση τοΰ 'Τπουργοΰ 
Εσωτερικών, άποφασίζουμε ; 

"Αρθρο μόνο 

'Η παράγραφος 5 τοΰ άρθρου μόνου τοΰ Β. Δ/τος 607/ 
68 «περί συστάσεως έν τή Κοινότητι Καταρράκτου Χίου 
ίδίου νομικοΰ προσώπου υπό τό όνομα «κοινοτική βιβλιο¬ 
θήκη Καταρράκτου» (φ. 208/1968 Α') αντικαθίσταται ώς 
έξης : - 

«5. Τό νομικό πρόσωπο διοικεϊται άπό πενταμελιές διοι¬ 
κητικό συμβούλιο πού άποτελεϊται άπό τούς : 

α) Πρόεδρο τής κοινότητας ώς πρόεδρο. 

β) "Ενα κοινοτικό σύμβουλο καί 

γ-ε) Τρεις δημότες κατά προτίμηση δωρητές ή ευερ¬ 
γέτες τοΰ νομικοΰ προσώπου. 

Τά μέλη μέ στοιχεία β-ε) ορίζονται μέ άπόφαση τοΰ 
κοινοτικοΰ συμβουλίου. 

Τό διοικητικό συμβούλιο εκλέγει άντιπρόεδρο άπό τά 
μέλη του. 

'Η θητεία τοΰ διοικητικού συμβουλίου άκολουθεΐ τήν 
κοινοτική περίοδο». 

Στόν Υπουργό Εσωτερικών άναθέτουμε τή δημοσίευση, 
καί έκτέλεση τοΰ παρόντος διατάγματος. 

Άθήναι, 29 Απριλίου 1982 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ο ΥΠΟΥΡΓΟΣ ΕΣΩΤΕΡΙΚΗΝ 

ΓΕΩΡΓΙΟΣ ΓΕΝΝΗΜΑΤΑΣ 


. ( 4 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 344 

Ανακατανομή δύο (2) κενών θέσεων βοηθών σέ θέσεις 

Επιμελητών στήν έκτακτη έδρα Γ' Φυσικής τοΰ Ε.Μ. 

Πολυτεχνείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψη ·; 

1. Τίς διατάξεις τοΰ άρθρου 26 (παρ. 4) τοΰ Ν. 815/ 
1978 «περί ρυθμίσεως θεμάτων άφορώντων είς τήν όργά- 
νωσιν καί λειτουργίαν τών Άνωτάτων Εκπαιδευτικών 
'Ιδρυμάτων». 

2. Τήν άπόφαση τοΰ Πρωθυπουργού καί τοΰ 'Τπουργοΰ 
Εθνικής Παιδείας καί Θρησκευμάτων άριθμ. Η.13.485/ 
81 «περί άν'αθέσεως αρμοδιοτήτων στούς 'Τφυπουργούς 
Εθνικής Παιδείας καί Θρησκευμάτων» (ΦΕΚ 682 τ. Β'). 

3. Τή σύμφωνη γνώμη τής Σχολής Ηλεκτρολόγων Μη¬ 
χανικών (συνεδρία : 18.5.1981) καί τής Συγκλήτου (συνε¬ 
δρία : 12.6.1981) τοΰ Ε.Μ. Πολυτεχνείου καί 

4. Τή γνωμοδότηση τοΰ Συμβουλίου τής Έπικρατείας 
άριθμ. 146/1982, μέ πρόταση τών 'Τπουργών Οικονομικών 
καί Εθνικής Παιδείας καί Θρησκευμάτων, άποφασίζουμε : 

"Αρθρο μόνο 

Άπό τίς θέσεις βοηθών πού υπάρχουν ’ στήν έκτακτη 
έδρα Γ' Φυσικής τοΰ Ε.Μ. Πολυτεχνείου δύο (2) κενές 
άνακατανέμονται σέ θέσεις επιμελητών. 

Στόν 'Τπουργό Εθνικής Παιδείας καί Θρησκευμάτων 
άναθέτουμε νά δημοσιεύσει καί νά έκτελέσει τό Προεδρικό 
αύτό Διάταγμα. 

Αθήνα, 8 Μαίου 1982 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΟΙΚΟΝΟΜΙΚΩΝ 

ΕΛΕΥΘΕΡΙΟΣ ΒΕΡΥΒΑΚΗΣ ΕΜΜΑΝΟΥΗΛ ΔΡΕΤΤΑΚΗΣ 


(5) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 345 

Ανακατανομή ,μιάς (1) κενής θέσης βοηθού σέ θέση 

Επιμελητή .στήν τακτική έδρα 'Ιστορίας Κοινωνικών 

καί Οικονομικών Θεωριών τής Άνωτάτης Σχολής Οΐ- 
. κονομικών καί Εμπορικών Επιστημών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψη : 

1. Τίς διατάξεις ; ' 

α) Τοΰ, άρθρου 26 (παρ. 4) τοΰ Ν. 815/1978 «περί 
ρυθμίσεως θεμάτων άφορώντων είς τήν δργάνωσιν καί 
λειτουργίαν τών Άνωτάτων Εκπαιδευτικών 'Ιδρυμάτων». 

β) Τής. άποφάσεως τοΰ Πρωθυπουργού καί τοΰ 'Τπουρ¬ 
γοΰ Εθνικής Παιδείας, καί Θρησκευμάτων άριθ. Η.13.485/ 
1981 «περί άναθέσεως αρμοδιοτήτων στούς 'Τφυπουργούς 
Εθνικής Παιδείας καί Θρησκευμάτων» (ΦΕΚ 682 τ. Β'). 

2. Τή σύμφωνη γνώμη τής Γενικής Συνελεύσεως τών 
Καθηγητών τής Άνωτάτης Σχολής Οικονομικών καί Εμ¬ 
πορικών "Επιστημών (συνεδρία 29.10.1981). 

3. Τή γνωμοδότηση 147/1982 τοΰ Συμβουλίου τής Έπι¬ 
κρατείας, μέ πρόταση τών 'Τπουργιον Οικονομικών καί 
«Εθνικής Παιδείας καί Θρησκευμάτων, άποφασίζουμε : 

Άρθρο μόνο 

Άπό τίς θέσεις βοηθών πού υπάρχουν στήν τακτική 
έδρα Ιστορίας Κοινωνικών καί Οικονομικών Θεωριών τής 
Άνωτάτης Σχολής Οικονομικών καί Εμπορικών Επιστη¬ 
μών μία (1) κενή άνακατανέμεται σέ θέση Επιμελητή. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 489 


Στον 'ΐπουργό Εθνικής Παιδείας και Θρησκευμάτων, 
αναθέτουμε νά δημοσιεύσει καΐ να έκτε>χσει τδ Προεδρικό 
αύτό Διάταγμα." . 

. Αθήνα, 8 Μαΐου 1982 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ■ ' 

ΚΩί^ίΣΤΑΝΤΕΕ^Οί; Γ. ΚΑΡΑΙΪίΑΝΛΗΣ 

ΟΙ ΥΠΟΥΡΓΟΙ . 

ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ · ΟΙΚΟΝΟΜΙΚΩΝ 

ΕΛΕΥΘΕΡΙΟε ΒΕΡΥΒΑΚΗΣ ΕΜΜΑΝΟΥΗΛ ΔΡΕΤΤΑΚΗΣ 


( 6 ). 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 346 

’Άδειες αλιείας, αλιευτικών σκαφών ύπολειπομένων διαστά¬ 
σεων. ,. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’Έχοντας ύπόψη : ’ 

1. Τις διατάξεις τοΰ άρθρου 10 παρ. 2 τοΰ Ν.Δ. 420/ 
1970 «ΑΛΙΕΤΤΙΚΟΣ ΚΩΔΙΞ» (Φ,ΕΚ 27/Α/1970). 

2. Την 5.5/81 γνωμοδότηση τοϋ' Συμβουλίου 'Αλιείας. - 

3. Την 1587/1981 γνωμοδότηση τοΰ Συμβουλίου της 
Έπικρατείας, μετά άπό .πρόταση τών Υπουργών Οικονο¬ 
μικών και Γεωργίας, άποφασίζουμεύ; 

. ’Άρθρο μόνο 

"Ολες οί άδειες .αλιείας μηχανοτρατών πού χορηγήθηκαν 
καί άνανεώνονται σύμφωνα με τις διατάξεις τών • άρθρων 
12 καί 5, άντίστοιχα, τρϋ Β.Δ. 666/1966 «περί αδειών 
αλιευτικών σκαφών» (ΦΕΚ 160 τ. . Α722.8..1966) σέ, 
αλιευτικά σκάφη πού δεν πληρούν τίς προϋποθέσεις τοΰ: 
άρθρου 10 τού ίδιου Διατάγματος, παύουν νά ισχύουν μετά 
την ·31η Δεκεμβρίου 1986... 

Στον 'Τπουργό Γεωργίας άναθέτουμε τη δημοσίευση και 
έκτέλεση τοΰ διατάγματος άύτοϋ. 

Άθήναι, 8 Μαΐου 1982 

• Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΒίΩΝΣΤΑΝΤΒΝΟΣ Γ. ΚΑΡΑΐνίΑΝΛΗΣ ·' 

οι ΥΠΟΥΡΓΟΙ - 

ΟΙΚΟΝΟΜΙΚΩΝ ΓΕΩΡΓΙΑΣ ' 

ΕΜΜΑΝΟΥΗΛ ΔΡΕΤΤΑΚΗΣ ΚΩΝΣΤΑΝΤΙΝΟΣ ΣΗΜΙΤΗΣ 


( 7 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 347 

Κανονισμός τεχνικής εκμετάλλευσης αεροσκαφών γεωργικών 
εφαρμογών.·" . 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ > 

’Έχοντας ύπόψη : · ■ 

1. Τίς διατάξεις : α) τών άρθρων 9 καί 37 τοΰ Ν. 5017/ 
1931 «περί Πολιτικής Αεροπορίας» καί β) τών άρθρων 
37, 54, 90 τής συμβάσεως «περί Διεθνούς Πολιτικής Αερο¬ 
πορίας» πού κυρώθηκε μέ τό νόμο 211/1947. 

2. Τη μέ άριθμό 132/1982 γνωμοδότηση τού Συμβουλίου- 
τής Έπικρατείας, μέ'πρόταση τού Υπουργού Συγκοινω¬ 
νιών, άποφασίζουμε : 

"Αρθρο" 1. , ■ '· 

Όρισμοί. 

..Γιά την εφαρμογή τών διατάξεων τοΰ παρόντος .διατά- 
,γματος, νοούνται : . . ■ 

α) Αεροσκάφη γεωργικών εφαρμογών : τά·πολιτικά άε- 
ροσκάφη τά όποια χρησιμοποιούνται σέ πτήσεις γεωργικών 
εφαρμογών. ' . ' 


β) Γεωργικά φάρμακα : 

αα) Κάθε ουσία ή μίγμα άπό ούσίες πού προορίζεται γιά 
. την προστασία, καταστροφή, άπομάκρυνσή -ή περιορισμό 
εντόμων, τρωκτικών, νηματόζωων, μυκητών, ζιζανίων καί 
κάθε άλλης μορφής φυτικών ή ζώντων οργανισμών ή μικρο¬ 
βίων (έκτός τών μικροβίων πού. ζούν στό περιβάλλον τού 
άνθρώπου ή άλλων .ζώων), τά όποια τό 'Τπουργεϊο Γεωρ¬ 
γίας έχει καθορίσει σάν επιβλαβή καί . 

ββ) Κάθε άλλη ουσία ή. μίγμα άπό ούσίες πού προορίζεται 
νά χρησιμοποιηθεί σάν ρυθμιστής φυτών ή σάν άποφυλλω- 
τικό ή αποξηραντικό φυτών". . · ' 

γ) Ειδικοί όροι τεχνικής εκμετάλλευσης : Οί διατάξεις 
πού έκδίδονται άπό την Υπηρεσία Πολιτικής Αεροπορίας 
(ΥΠΑ) γιά ειδική κάθε φορά εφαρμογή καί οΓόποϊες δέν 
άποτελούν-μέρος τής άδειας τεχνικής εκμετάλλευσης. 

' δ) Εκμεταλλευόμενος : Τό φυσικό, ή νομικό πρόσωπο 
πόύ άσκεϊ τεχνική εκμετάλλευση αεροσκαφών γεωργικών 
εφαρμογών. , 

ε) Εξουσιοδοτημένος έκπρόσωπος ΥΠΑ : Ό ύπάλληλος 
τής ΥΠΑ,ή ό ιδιώτης, ό όποιος έχει εξουσιοδοτηθεί άπό τήν 
ΥΠΑ νά άσκεϊ έλεγχο τεχνικής έκμετάλλευσης άεροσκαφών 
γεωργικών εφαρμογών, σύμφωνα- μέ τίς διατάξεις τ,ού πα¬ 
ρόντος διατάγματος. , . . . ■ 

στ) Επόπτης '■ ασφαλείας πτήσεων :'Ο χειριστής πού 
έχει άξιοποιηθεϊ στίς πτήσεις γεωργικών έφαρμογών, ό 
όποιος όρίζεται άπό τόν έκμεταλλευόμενο γιά τήν εξέταση 
άλλων χειριστών μέ σκοπό τήν εξακρίβωση τής Ικανότητάς 
των, όσον άφορά τήν τεχνική, τίς διαδικασίες κ.λπ., γιά τήν 
άσφιχλή έκτέλεση πτήσεων γεωργικών έφαρμογών. . 

ζ) Τεχνική έκμετάλλευση άεροσκαφών γεωργικών έφαρ¬ 
μογών. 'Η κάθε πτήση άεροσκάφους πού γίνεται μέ σκοπό,: 
αα) Τή διασπορά γεωργικών φαρμάκων, 
ββ) Τή διασπορά κάθε άλλης ουσίας πού. προορίζεται 
γιά τή" διατροφή τών φυτών, τή θεραπεία τού έδάφους, τή 

διάδοσ-η τών φυτών ή τόν έλεγχο έπιβλαβών έντόμων ή ζώων . 

»/ · ■ . · · 

η · · , , , ..· ., ■ 

γγ) Τήν άνάληψη έργασιών καί δραστηριοτήτων, πού 
έτιηρεάζουν άμεσα τή γεωργία, τή φυτοκομία, τήν κηπουρι¬ 
κή, τήν κηπευτική ή τή δασική προστασία καί στις όποιες 
δέν περΛαμβάνεται ή διασπορά ζώντων οργανισμών. 

’Άρθρο 2. 

Εφαρμογή. Γενικές διατάξεις. " " 

1. Οί διατάξεις τού παρόντος διατάγματος "έχουν έφαρ- 
μογή σέ "Ελληνες έκμεταλλευομένους, οί όποιοι έκτελούν 
πτήσεις γεωργικών έφαρμογών μέ αεροσκάφη έλληνικού 
νηολογίου." 

2. "Αδεια τεχνικής έκμετάλλευσης άεροσκαφών γεωρ¬ 
γικών έφαρμογών έκδίδεται άπό τήν 'Υττηρεσία Πολιτικής 
Αεροπορίας (ΥΠΑ) έφόσο σέ αυτή υποβληθεί α’ίτηση καί 
έκεϊνος πού γράφεται στήν α’ίτηση αποδείξει, ότι πλήροϊ τίς 
αναγκαίες προϋποθέσεις καί απαιτήσεις καί δτι δύναται νά 
άσκήσει τεχνική έκμετάλλευση άεροσκαφών γεωργικών. 
έφαρμογών, σύμφωνα μέ τίς διατάξεις τού παρόντος-καί τά 
καθοριζόμενα στούς ειδικούς ορούς τεχνικής έκμετάλλευσης. 
Απαγορεύεται ή χρησιμοποίηση άεροσκαφών σέ .πτήσεις 
γεωργικών έφαρμογών χωρίς άδεια τεχνικής εκμετάλλευσης· 
άεροσκαφών γεωργικών έφαρμογών ή μέ παράβαση τέτοιας 
άδειας. 

3. 'Η α’ίτηση γιά τή χορήγηση άδειας τεχνικής έκμετάλ¬ 
λευσης πού συνοδεύεται άπό παράβολο- τό ύψος τοΰ όποιου 
δέν μπορεί νά είναι μεγαλύτερο άπό τίς ε’ίκοσι (20.000) 
χιλιάδες δραχμές καί καθορίζεται μέ άπόφαση τοΰ Υπουρ¬ 
γού Συγκοινωνιών, ύποβάλλέται στήν ΥΠΑ, σαράντα πέντε 
(45) τουλάχιστο ■ μέρες πρίν άπό τήν ημερομηνία πού πρό¬ 
κειται νά αρχίσουν πτήσεις γεωργικών έφαρμογών. 

4. 'Η άδεια τεχνικής έκμετάλλευσης ισχύει έφόσο ίκανι 
ποιούνται οί διατάξεις τοΰ παρόντος διατάγματος. Σέ περί¬ 
πτωση παράβασης ή άπόκλισης άπό -τίς έν λόγω διατάξεις, 
ή άδεια μπορεί νά άναστάλεϊ ή νά άνακληθεϊ μέ αιτιολογη¬ 
μένη πράξη τής ΥΠΑ, στήν όποια καί έπιστρέφεται. ι· 

5. Απαγορεύεται να γίνεται, τεχνική εκμετάλλευση αερο- 
.σκαφών γεωργικών έφαρμογών μέ παράβαση τών ειδικών 
δρων τεχνικής έκμετάλλευσης άεροσκαφών γεωργικών έφαρ¬ 
μογών. Οί ειδικοί δροι τεχνικής έκμετάλλευσης, έκδίδονται, 
συμπληρώνονται ή τροποποιούνται άπδ την ΤΠΑ σύμφωνα 
μέ τις διατάξεις τοϋ παρόντος.διατάγματος. 

6. Οΐ ειδικοί δροι τεχνικής έκμετάλλευσης άεροσκαφώ^ 
γεωργικών έφαρμογών περιλαμβάνουν : 

αα) Περιορισμούς αεροδρομίων, ελικοδρομίων καί πεδίων 
προσγειώσεως. 

ββ) Διαδικασίες για την εκτέλεση πτήσεων γεωργικών 
έφαρμογών. 

γγ) ■ Απαιτήσεις σχετικές μέ τον έξοπλισμό των άερο¬ 
σκαφών γεωργικών έφαρμογών. 

δδ) Χρονικούς περιορισμούς έπιθεωρήσεων καί έλέγχου 
σκαφών, κινητήρων,· ελίκων, οργάνων, παρελκομένων καί 
γενικώς έξοπλισμοϋ άεροσκαφών κάί στοιχεία βάσει τών 
όποίων θά καθορίζονται οί παραπάνω περιορισμοί. 

εε) ’Άλλα στοιχεία, τα όποια μπορεί νά καθορίσει ή 
ΥΠΑ, σύμφωνα μέ τίς διατάξεις τοΰ παρόντος διατάγματος 
για νά καλυφθούν ειδικές άνάγκες ή περιπτούσεις τής άσφα- 
λείας τών πτήσεων. 

7. 'Ο έκμεταλλευόμενος ύποχρεοϋται .νά ένημερώνει τό 
προσωπικό του, γιά τό περιεχόμενο, την τήρηση και την 
έφαρμογη τών ειδικών δρων τεχνικής έκμετάλλευσης, σέ 
σχέση μέ τίς ευθύνες καί τά καθήκοντα κάθε ενός... 

8. Ό έκμεταλλευόμενος ύποχρεοϋται νά ορίσει τή βάση 
τής τεχνικής έκμετάϊ^ευσης τών άεροσκαφών του καί νά 
γνωστοποιήσει μέ έγγραφό του στην ΥΠΑ τόν τόπο καί την 
ακριβή διεύθυνσή της.-’Επίσης, ύποχρεοϋται νά γνωστοποιή¬ 
σει μέ έγγραφό του στήν ΥΠΑ τή διεύθυνση τών γραφείων 
τής διοίκησης. 

9. 'Ο έκμεταλλευόμενος εύθύνεται γιά τήν άσκηση τής 
τεχνικής έκμετάλ>,ευσης τών άεροσκαφών του καί πρέττει 
νά λαμβάνει τά κατά τήν κρίση του άναγκαΐα μέτρα, νά 
άσκεϊ τόν προσήκοντα έλεγχο καί νά βεβαιοϋται δτι ή τε¬ 
χνική έκμετάλλευση γίνεται σύμφωνα μέ τήν άδεια καί τούς 
ειδικούς δρους τεχνικής έκμετάλλευσης άεροσκαφών γεωρ¬ 
γικών έφαρμογών καί δτι πληροϋνται οί άπαιτήσεις γιά τήν 
ασφαλή ένάσκησή της. 

10. 'Ο έλεγχος γιά τήν έφαρμογή τών διατάξεων τοϋ 
παρόντος διατάγματος γίνεται άπό τήν ΥΠΑ. Γιά τό σκοπό 
αύτό ό έκμεταλλευόμενος ύποχρεοϋται, σέ δποιοδήποτε τόπο 
καί χρόνο, νά έπιτρέπει στούς έξουσιοδοτημένους έκπροσώ- 
πους τής ΥΠΑ τήν άσκηση έλέγχου, ό όποιος έκτείνεται σέ 
δλες τίς φάσεις καί τά στάδια τής τεχνικής έκμετάλλευσης 
άεροσκαφών γεωργικών έφαρμογών. "Οταν ό έλεγχος έπι- 
βάλλεται νά ένεργεϊται στήν άλλοδατιή, ή μετακίνηση τών 
έξουσιοδοτημένων έκπροσώπων ΥΠΑ, γίνεται μέ δαπάνες 
τοϋ έκμεταλλευομένου. 

11. 'Ο έκμεταλλευόμενος ύποχρεοϋται νά λαμβάνει τά 
κατάλληλα μέτρα καί νά έξασφαλίζει δτι οί χειριστές του, 
καθώς καί τό τεχνικό καί λοιπό προσωπικό του, γνωρίζουν 
τούς νόμους, τούς κανονισμούς καί τίς διαδικασίες, πού έχουν 
σχέση μέ τήν έκτέλεση τών άντιστοίχων καθηκόντων των 
και δτι συμμορφοϋνται πρός αυτούς. Επίσης, ύποχρεοϋται 
νά εξασφαλίζει δτι οί χειριστές του καί τό λοιπό προσωπικό 
γνωρίζουν καί συμμορφοϋνται πρός τούς νόμους, τούς κανο¬ 
νισμούς καί τίς διαδικασίες ξένων κρατών, δταν έκτελοϋν 
πτήσεις γεωργικών έφαρμογών έντός τής χώρας των. 

"Αρθρο 3. 

'Ικανότητα έκμεταλλευομένου. 

Γιά τή χορήγηση άδειας τεχνικής έκμετάλλευσης, ό έκ¬ 
μεταλλευόμενος πρέπει νά άποδείξει σέ έξουσιοδοτημέ'^ους 
έκπροσώπους τής ΥΠΑ δτι είναι ικανός νά άναλάβει καί νά 
έκτελεϊ τττήσεις γεωργικών έφαρμογών κατά τρόπο άσφαλή, 
ικανοποιητικό καί σύμφο^νο μέ τούς κανονισμούς πού έχουν 
έφαρμογή σέ κάθε περίπτωση. Ειδικότερα ό έκμεταλλευό- 
με'/ος' πρέπει νά άποδείξει οτι διαθέτει : 


α) Αεροσκάφος ή αεροσκάφη πτητικά ίκανα καί κατάλ¬ 
ληλα γιά τό είδος τών πτήσεων πού πρόκειται νά έκτελέσει. 

β) Χειριστή ή χειριστές πού είναι κάτοχοι τών άπαιτου- 
μένοιν σέ ισχύ πτυχίων καί ικανοτήτων καί άξιοποιημένους 
στις πτήσεις γεωργικών εφαρμογών, σύμφωνα μέ τίς άπαι- 
τήσεις τοΰ παρόντος διατάγματος. 

γ) Τεχνικό προσωπικό συντηρήσεως πού νά είναι κάτοχο 
τών πτυχίων πού άπαιτοϋνται καθώς καί λοιπό προσωπικό 
γιά τήν εξυπηρέτηση τών άεροσκαφών στό έδαφος. 

δ) Όργάνωση, έπάρκεια καί καταλληλότητα μέσων καί 
προσωπικού σέ βαθμό πού νά άνταποκρίνεται στήν πράξη 
στίς ειδικές συνθήκες άσκήσεως τοϋ έργου τών γεωργικών 
έφαρμογών. 

ε) Εγχειρίδιο τεχνικής εκμετάλλευσής άεροσκαφών γεωρ¬ 
γικών έφαρμογών, σύμφωνα μέ τίς διατάξεις τοϋ παρόντος 
διατάγματος. 

στ) Μέσα καί ευκολίες.γιά τή συντήρηση τών άεροσκαφών 
καθώς καί γιά τόν άνεφοδιασμό τών άεροσκαφών μέ καύσιμα 
καί ψεκαστικό ύγρό ή άλλο ύλικό. 

"Αρθρο 4. 

Εγχειρίδιο τεχνικής έκμετάλά^ευσης. 

1. Γιά τή χρήση καί καθοδήγηση τοϋ προσοιπικοΰ πού 
άσχολεϊται στόν τομέα τής τεχνικής έκμετάλλευσης άερο¬ 
σκαφών γεωργικών έφαρμογών ,ό έκμεταλλευόμενος έκ- 
πονεϊ καί εκδίδει «Εγχειρίδιο τεχνικής, έκμετάλλευσης 
άεροσκαφών γεωργικών εφαρμογών», τό’ όποιο, άνάλογα 
μέ τίς κάθε φορά παρουσιαζόμενες άνάγκες, άναθεωρεϊται 
καί ένημεροϋται. 'Η συγκρότηση καί ή διάταξη τής δλης 
τοΰ εγχειριδίου πρέπει νά είναι τέτοια ώστε νά είναι εύκολη 
ή άναθεώρηση καί συμπλήρωσή του. Κάθε σελίδα πρέπει νά 
είναι άριθμημέ'/η καί νά φέρει τήν ήμερομηνία τής εκδόσεώς 
της ή τής τελευταίας τροποποιήσεως. 

2. Τό περιεχόμενο τοϋ έγχειριδίου πρέπει νά είναι σύμφω¬ 
νο πρός τούς νόμους πού ισχύουν καί κανονισμούς πολιτικής 
αεροπορίας, τήν άδεια καί τούς ειδικούς δρους τεχνικής έκ¬ 
μετάλλευσης άεροσκαφών γεωργικών έφαρμογών καί νά 
περιέχει τίς άπαραίτητες πληροφορίες, οδηγίες καί στοιχεία, 
τά όποια θά βοηθήσουν τό προσωπικό, πού άσχολεϊται στόν 
τομέα τής τεχνικής έκμετάλλευσης, νά άσκεϊ τά καθήκοντά 
του κατά τρόπο άσφαλή καί ικανοποιητικό καί νά έκπληρώνει 
τίς ύποχρεώσεις πού έχει άναλάβει. Ειδικότερα στό έγχει- 
ρίδιο πρέπει νά περιέχονται ; 

α) Οΐ γενικές άρχές τεχνικής έκμετάλλευσης άεροσκαφών 
γεωργικών εφαρμογών. 

β) Τά καθήκοντα καί οί ύποχρεώσεις τών χειριστών καί 
κάθε άλλου προσώπου πού εμπλέκεται στό κύκλωμα τής 
τεχνικής έκμετάλλευσης άεροσκαφών γεωργικών έφαρμογών. 

γ) Παραπομπές σέ διατάξεις νόμων πού ισχύουν, κανο¬ 
νισμών καί διαδικασιών πολιτικής αεροπορίας, πού έχουν, 
κατά περίπτωση, έφαρμογή στήν έκτέλεση τών πτήσεων. 

δ.) Πληροφορίες καί οδηγίες σχετικές μέ τούς ειδικούς 
δρους τεχνικής έκμετάλλευσης άεροσκαφών γεωργικών έφαρ¬ 
μογών καί τήν τήρηση αύτών. 

ε) Τά δρια τοϋ χρόνου πτήσεως, άπασχολήσεως καί άνα- 
παύσεως τών χειριστών γιά χρονικό διάστημα είκοσι τεσσά¬ 
ρων (24) συνεχών ωρών, καθώς καί τά δρια τοϋ χρόνου 
άπασχολήσεως καί άναπαύσεως, γιά τό ίδιο χρονικό διά¬ 
στημα, τοΰ προσωπικού συντηρήσεως τών άεροσκαφών. 

στ) Τά άπαιτούμενα προγράμματα έκπαιδεύσεως γιά την 
άξιοποίηση τών χειριστών στίς πτήσεις γεωργικών έφαρ¬ 
μογών. 

ζ) Οί άναγκαϊες διαδικασίες καί οδηγίες σχετικά μέ ; 
αα) Τήν τεχνική έκτελέσε.ως τών πτήσεων γεωργικών 
έφαρμογών. 

ββ) Τήν άντιμετώπιση καταστάσεων έπειγούσης άνάγκης 
σέ πτήση καί στό έδαφος. 

γγ) Τήν άναγνώριση τής περιοχής πού είναι γιά ψεκασμό, 
δδ) Τήν έξυττηρέτηση τών άεροσκαφών στό έδαφος καί 
τόν ανεφοδιασμό των μέ καύσιμα καί ψεκαστικό ύγρό ή 
άλλο ύλικό. 

εε) Τή χρησιμοποίηση των πεδίων προσγειώσεως. 
στστ) Τή χρησιμοποίηση των γεωργικών φαρμάκων, την 
επίδραση αυτών στα φυτά, στά ζώα και στον άνθρωπο, τά 
αναγκαία μέτρα προφυλάξεως, τά άρχικά συμπτώματα 
δηλητηριάσεων, τις πρώτες βοήθειες, τον τρόπο και τά μέσα 
πού παρέχονται ’αύτές κ.λπ. 

η) Στοιχεία καί οδηγίες σχετικά με την έπιθεώρηση καί 
συντήρηση τών αεροσκαφών καί τά-χρονικά δρια έκτελέσεως 
τών εργασιών αυτών. 

0) ’Άλλα στοιχεία καί οδηγίες πού θεωρούνται καί είναι 
άναγκαϊες γιά την άσκηση τής' τεχνικής εκμετάλλευσης 
αεροσκαφών γεωργικών εφαρμογών καί την άσφάλεια τών . 
πτήσεων αυτών. 

3. Αντίτυπα τού εγχειριδίου τεχνικής έκμετάλλευσης , 
αεροσκαφών γεωργικών εφαρμογών καθώς καί οΐ τροπο¬ 
ποιήσεις καί προσθήκες πού έπιφέρονται κατά καιρούς σ’ 
αυτό, διανέμονται ; 

α) Στην "Υπηρεσία Πολιτικής Αεροπορίας, 
β) Στους χειριστές τών άεροσκαφών τού έκμεταλλευο- 
μένου καί · . . 

■ γ) Σέ κάθε άλλο αρμόδιο πρόσωπο, πού έμπλέκεται στο 
κύκλωμα τής τεχνικής έκμετάλλευσης τών άεροσκαφών. 

4. 'Ο εκμεταλλευόμενος ΰποχρε'οΰται νά καθιερώσει σύ¬ 
στημα μέ τό όποιο θά βεβαιοΰτάι ότι οί τροποποιήσεις και 
συμπληρώσεις πού γίνονται κάθε φορά ληφθήκανε από-τούς 
κατόχους τού εγχειριδίου. 

’Άρθρο 5. 

Αεροσκάφη·. Απαιτήσεις. Εξοπλισμός. 

1. Τά αεροσκάφη πού χρησιμοποιούνται σέ πτήσεις γεωρ¬ 
γικών εφαρμογών πρέπει : , . 

α) Νά'-εΐναι γραμμένα στά μητρώα τών έλληνικών πολι¬ 
τικών άεροσκαφών. . . 

β) Νά είναι έφοδιασμένα μέ πιστοποιητικό πτητικής 
ικανότητας πού νά είναι σέ ισχύ άντιστοίχου κατηγορίας καί 
γ)·Νά είναι εξοπλισμένα σύμφωνα μέ τις διατάξεις τού 
παρόντος Διατάγματος. 

2. Κατ’ εξαίρεσή επιτρέπεται ή χρησιμοποίηση ξένου 
νηολογίου άεροσκαφών, μέ τον δρο δτι, τά άεροσκάφη αύτά 
0ά ’ αντικαταστήσουν άεροσκάφη έλληνικοΰ νηολογίου πού 
ύπέστησαν άτύχημα κατά τή διάρκεια έκτελέσεως πτήσεων 
γεο)ργικών έφαρμογών καί ή έπισκευή ή ή άντικατασταση 
των δέν είναι δυν,άτή μέσα στο χρόνο πού ύφίσταται υπο¬ 
χρέωση τού; έκμεταλλευομένου. Τά άεροσκάφη αύτά γρά¬ 
φονται στο βιβλίο ξένων πολιτικών άεροσκαφών καί ή 
χρησιμοποίησή των γίνεται σύμφωνα μέ τίς διατάξεις τού 
παρόντος διατάγμάτος.., 

3. Απαγορεύεται ή χρησιμοποίηση άεροσκαφών σέ πτή¬ 
σεις γεωργικών-έφαρμογών άν : 

α) Δέν είναι ικανά γιά τήν έκτέλεση πτήσεων γεωργικών 
έφαρμογών. καί δέν συντηρούνται σύμφωνα μέ τίς διατάξεις 
του παρόντος διατάγματος κάί-τίς ειδικές άπαιτήσεις τής 
ΤΠΑ πού ισχύουν κάθε φορά. 

β)' Δέν περιλαμβάνονται στούς ειδικούς όρους, τεχνικής 
έκμετάλλευσης άεροσκαφών γεωργικών έφαρμογών τού 
έκμεταλλευομένου κ.αί 

γ) Δέν ! πληρούν τίς λοιπές άπαιτήσεις τού. παρόντος 
διατάγματος. 

4. Γιά τή χορήγηση άδειας τεχνικής έκμ.ετάλλευσης 

άεροσκαφών γεωργικών έφαρμογών ό έκμεταλλευόμενος 
πρέπει νά διαθέτει ενα τουλάχιστο άεροσκάφος (ιδιόκτητο 
ή μισθωμένο μέ έγγραφη συμφωνία διάρκειας τουλάχιστο 
έξι (6) μηνών ) πού νά είναι κατάλληλο γιά τό είδος τών πτή-. 
σεων γεωργικών έφαρμογών πού πρόκειται νά χρησιμο¬ 
ποιηθεί. ■ ." 

5. "Ολα τά άεροσκάφη γεωργικών έφαρμογών πρέπει νά 

είναι έξοπλισμένα μέ ζώνες προσδέσεως πού νά περιλαμβά¬ 
νουν έξάρτιση ώμου (ιμάντες ώμου) γιά τήν πρόσδεση τών 
χειριστών κατά τήν πτήση. . 

’Άρθρο 6. .. 

Χειριστές. Προσόντα. Αξιοποίηση. Μήτρώα. 

1. 'Ο έκμεταλλευόμενος δέν έπιτρέπεται νά αναθέτει καΐ 
κανείς δεν μπορεί νά αναλαμβάνει καί νά έκτελεϊ καθήκοντα 


χειριστοΰ σέ άεροσκάφη γεωργικών- έφαρμογών,, έάν δέν 
έχει τούλάχιστο πτυχίο έπαγγελματία χειριστή γιά άερο- 
πλάνα ή ελικόπτερα, μέ ικανότητα στόν τύπο τού. άέρο- 
σκάφους, έφόσο άπαιτεϊται, δέν είναι άξιοποιημένος' στίς 
πτήσεις γεωργικών έφαρμογών, σύμφωνα μέ τίς διατάξεις 
τού παρόντος διατάγματος καί δέν διαθέτει συνολική πτη¬ 
τική πείρα σάν χειριστής, τριακοσίων (300) τούλάχιστο 
ωρών. 

2. 'Ο έκμεταλλευόμενος έκπονεΐ καί-.έφαρμόζει έγκεκρι- 
μένο άπό τήν ΤΠΑ πρόγραμμα, έκπαιδεύσεως γιά. άρχική 
αξιοποίηση τών χειριστών στό έργο καί τά συγκεκριμένα 
καθήκοντα πού. πρόκειται νά τούς ανατεθούν. Ειδικότερα 
δέν έπιτρέπεται χειριστής νά άναλάβεί-καί νά άσκεϊ καθή¬ 
κοντα σέ-πτήσεις γεωργικών έφαρμογών ,άν : . ,■ - · 

α) Δέν έχει έκτε?νέσει μέ άεροσκάφη γεωργικών έφαρμο- 
Ύών (άεροπλάνα - ελικόπτερα) ε’ίκοσι πέντε (25) τούλά- 
Χιστο ώρες πτήσεως, άντίστοιχα άπό τίς όποιες ; 

αα) Οί πέντε (5) τούλάχιστο .ώρες νά έχουν διατεθεί γιά 
Εκπαίδευση στήν τεχνική καί στίς διαδικασίες τών πτήσεων 
γεωργικών έφαρμογών, στίς όποιες θά έπιβαίνει τού άερο- 
πλάνου ή τού ελικοπτέρου χειριστής έκπαιδευτής τού εκ- 
μεταλλευομένου, πού θά πληροί τίς άπαιτήσεις τοΰ'παρόντος, 
διατάγματος. 

ββ) Οί δέκα πέντε (15) του?ίάχιστον ώρες νά έχουν δια¬ 
τεθεί γιά έξάσκηση σέ πτήσεις μόνος (801ι0) εικονικού 
ψεκασμού, μέ συνθήκες πού θά προσιδιάζουν μέ τίς πραγμα¬ 
τικές,- καθώς καί γιά έξάσκηση σέ άπογειώσεις/προσγειω- 
σεις άπό πεδία περιορισμένου μήκους κάτο^ άπό τήν έπίβλεψη 
χειριστή-έκπαιδυευτή. 

Οί ώρες τής παράπάνο^ έκπαίδευσης καταχωρούνται, μέ 
φροντίδα τού έπαιδευομένου, στό άτομικό βιβλιάριο πτήσεων 
καί βεβαιούνται ,άπό τό χειριστή-έκπαιδευτή. 

β) Δέν έχει ύποστεί, μέ ικανοποιητικά άποτελέσματα, έ- 
λεγχο ικανότητας, οπο^ς αύτός ό έλεγχος προβλέπεται απο 
τήν επομένη παράγραφο. ■ 

3. 'Ο χειριστής γιά νά χρησιμοποιηθεί σέ πτήσεις γεωργι- 
κών έφαρμογών, πρέπει νά έπιδείξει σέ χειριστή έπόπτη α¬ 
σφαλείας πτήσεων τού έκμεταλλευομένου ή, έφόσο η ΎΠΑ 
κρίνει αύτό σκόπιμο, σέ έξουσιοδοτημένο έκπρόσωπο αυτής, 
γνώση καί ικανότητα, σύμφωνα μέ τά παρακάτω καθορι- 
ριζόμενα. 

α) Γραπτή ή προφορική έξέταση στό έδαφος. 'Η.έξεταση 
αύτή περιλαμβάνει : 

αα) Πλήρη γνώση, γιά τήν τεχνική έκμετάλλευση τών αερο¬ 
σκαφών γεωργικών έφαρμογών καί τό. είδος τών πτήσεων 
πού πρόκειται, νά άναλάβει ό χειριστής σέ καθορισμένη πε- 
ριοχή.' 

ββ) Π?ι.ήρη γνώση τού περιεχομένου τού έγχειριδίου τεχνι¬ 
κής έκμετάλλευσης άεροσκαφών γεωργικών έφαρμογών τού 
έκμεταλλευομένου καί κυρίως τών άντικειμένων εκείνων που 
έχουν σχέση μέ τήν προετοιμασία καί τήν έκτέλεση τών πτή¬ 
σεων γεο^ργικών'έφαρμ.ογών. 

γγ) Πλήρη γνώση τών έπιδόσεο:)ν καί τών περιορισμών 
πτητικής λειτουργίας τού τύπου άεροσκάφους ή άεροσκάφη 
πού χρησιμοποιούνται άπό αύτόν καί τών ένδεδειγμένών 
διαδικασιών έκτελέσεως πτήσεων γεωργικών έφαρμογών, 
άνάλογα μέ τό είδος τών πτήσεων. ’■ ■ , 

δδ) Επαρκή γνώση, όσον άφορά τή χρησιμοποίηση κατά 
τρόπο άσφαλή, ,τών διαφόρων γεωργικών φαρμάκων και 
κυρίως έκέίνιον πού περιέχουν δηλητηριώδεις καί επικίνδυνες 
ούσίες. , ^ 

εε) Επαρκή γνώση τής έπιδράσεο^ς πού άσκοΰν γενικώς 
τά γεωργικά φάρμακα' πάνο^ στά 'φυτά, στά ζώα και στον 
άνθρωπο καί κυρίους έκείνα πού περιέχουν τοξικές καί δηλη¬ 
τηριώδεις ούσίες καί πού πρόκειται νά χρησιμοποιήσει ο. 
έκμεταλλευόμενος, καθώς καί τίς άναγκαίες προφυλάξεις, 
πού πρέπει νά λαμβάνονται κατά τή χρησιμοποίησή των. 

στστ),Επαρκή γνώση, όσο άφορά τά πρώτα.συμπτοιματα 
δηλητ-ηριάσεως, πού προέρχονται άπό τά γεούργικά φάρμακα, 
τίς πρώτες βοήθειες, τόν τρόπο καί τά μέσα πού παρέχονται 
αύτές κ.λ.π. 

β) Εξέταση σέ πτήση : 'Η σέ πτήση εξέταση περιλαμ¬ 
βάνει τουλάχιστο τά ακόλουθα : 

αα) Απογειώσεις και προσγειώσεις μέ τά χρησιμοποιού¬ 
μενα αεροσκάφη σέ χωμάτινα πεδία προσγειώσεως πού δια¬ 
θέτουν περιορισμένο μήκος διαδρόμου. 

ββ) Διαδικασίες προσεγγίσεως στην περιοχή και τεχνική 
έκτελέσεως πτήσεων γεοιργικών ,έφαρμογών. 

γγ) 'Οριζοντίωση του αεροσκάφους πάνω άπό την περιοχή 
καί εκτέλεση των απαραιτήτων διελεύσεο^ν για την ολοκλή¬ 
ρωση τοϋ έργου. 

δδ) Επιλογή των άκολουθουμένων ιχνών ανάλογα μέ τή 
θέση τοϋ ήλιου και, .τον πνέοντα άνεμο στήν περιοχή κατά το 
χρόνο έκτελέσεως των διελεύσεων, σέ συνάρτηση μέ τή μορ¬ 
φολογία τοΰ εδάφους και τά υφιστάμενα εμπόδια μέσα καί 
γύρω άπό τήν περιοχή. 

εε) ’Άνοδο μετά τό τέλος κάθε διέλευσης καί στροφή γιά 
τήν επάνοδο τοΰ άεροσκάφους σέ παράλληλο ίχνος πτήσεως 
καί τή συνέχιση τοϋ έργου. 

στστ) Γρήγορη έπιβράδυνση καθόδου, προκειμένου γιά 
ελικόπτερα. 

ζζ) Διαδικασίες έπείγουσας άνάγκης γιά τήν απόρριψη 
ψεκαστικοϋ ύγροΰ καί τήν εκτέλεση άναγκαστικής προσ¬ 
γειώσεως. 

4. Έκ εϊνος πού ένεργεϊ τον πιο πάνω έλεγχο έπιβαίνει στο 
αεροσκάφος, έφόσο ή διαρρύθμισή του τό έπιτρέπει ή, σέ 
άντίθετη περίπτωση, θά παρακολουθεί τήν εκτέλεση των αν¬ 
τιστοίχων χειρισμών, άπό τό έδαφος. 

5. Μετά τό τέλος τοϋ ελέγχου, ό έκπρόσωπος πού έχει ε¬ 
ξουσιοδοτηθεί άπό τήν ΤΠΑ ή ό χειριστής-έπόπτης άσφα- 
λείας πτήσεων τοϋ έκμεταλλευομένου πού ένήργησε τόν έ¬ 
λεγχο, άποφαίνετατ έγγράφως γιά τήν ικανότητα τοϋ χει¬ 
ριστή πού εξετάστηκε. Σχετική έγγραφή, στήν όποια ση¬ 
μειώνονται καί οί άντίστοιχες έπιδόσεις τοΰ χειριστή, γί¬ 
νεται στο άτομικό βιβλιάριο πτήσεων έκείνου πού έξετάστηκε. 
Επίσης συμπληρώνεται βεβαίωση, ή όποια καταχωρείται 
καί φυλάσσεται στά μητρώα χειριστών πού τηρούνται άπό τόν 
εκμεταλλευόμενο. 

6. Χειριστές άεροσκαφών γεωργικών έφαρμογών, οί όποίοι 
έκαναν στά πλαίσια έκμεταλλευομένου, έκπαίδευση-άξιοποίη- 
ση μέ ικανοποιητικά άποτελέσματα, σύμφωνα μέ τίς διατά¬ 
ξεις -αύτοΰ τοΰ Διατάγματος, δέν άπαιτείται νά ύποστοΰν 
νεα εκπαίδευση-άξιοποίηση στά πλαίσια άλλου έκμεταλ/..ευο- 
μένου. 

7. Χειριστές οί όποίοι έχουν άξιοποιηθεί στις πτήσεις 
γεωργικών έφαρμογών, σύμφωνα, μέ τίς διατάξεις τοϋ 
παρόντος διατάγματος, δέν μπορούν νά άναλάβουν καθήκοντα 
χειριστή καί νά χρησιμοποιηθούν πάλι σέ πτήσεις γεωργικών 
έφαρμογών, έάν, μέσα στήν προηγούμενη διετία δέν συμπλή¬ 
ρωσαν πενήντα (50) τουλάχιστον ώρες σέ πτήσεις γεο^ργι- 
κών έφαρμογών. Χειριστές οί όποίοι δέν συμπλήρωσαν 
τίς πενήντα (50) αυτές ώρες πτήσεως, μπορούν νά χρησιμο¬ 
ποιηθούν καί πάλι, έφόσον ύποστοΰν μέ επιτυχία τόν προ- 
βλεπόμένο άπό τίς διατάξεις αύτοΰ τοϋ διατάγματος έλεγχο 
ίκανότητος. 

8. 'Ο έκμεταλλευόμενος ύποχρεοΰται νά άναθέτει σέ 
έναν άπό τούς χειριστές του καθήκοντα έπόπτου άσφαλείας 
πτήσεων. Κανείς χειριστής δέν έπίτρέπεται νά άναλαμβάνει 
καί νά άσκεί καθήκοντα έπόπτου άσφαλείας πτήσεων, έάν 
δέν είναι κάτοχος τουλάχιστο πτυχίου έπαγγελματία χει¬ 
ριστή γιά άεροπλάνα ή ελικόπτερα, μέ ικανότητα στόν τύπο 
τοΰ άεροσκάφους, έφόσον απαιτείται, δέν είναι άξιοποιη- 
μένος, σύμφωνα μέ τίς διατάξεις τοΰ παρόντος διατάγματος 
καί δέν διαθέτει πτητική πείρα μέ πεντακόσιες (500) του¬ 
λάχιστον ώρες σέ πτήσεις γεωργικών έφαρμογών. 

9. Χειριστής γιά νά χρήσιμοποιηθεί άπό έκμεταλλευό- 
μενο σάν εκπαιδευτής γιά τήν έκπαίδευση-άξιοποίηση 
άλλων χειριστών σέ πτήσεις γεωργικών έφαρμογών, πρέπει 
νά είναι κάτοχος αντιστοίχου πτυχίου έπαγγελμ.ατία χει¬ 
ριστή σέ άεροπλάνα ή στροφειόπτερα (ελικόπτερα), μέ 
ικανότητα στόν τύπο τοΰ άεροσκάφους, έφόσον άπαιτείται, 


άξιοποιημένος σύμφωνα μέ τίς διατάξεις τοΰ παρόντος 
διατάγματος καί νά διαθέτει πτητική πείρα μέ τριακόσιες 
(300) τουλάχιστον ώρες σέ πτήσεις γεωργικών έφαρμογών. 

10. 'Ο έκμεταλλευόμενος ύποχρεοΰται νά τηρεί, μέ 
πλήρη ενημέρωση, μητρώα γιά κάθε χειριστή πού συμμε¬ 
τέχει μέ τά^ν ιδιότητα αυτή στήν τεχνική έκμετάλλευση 
άεροσκαφών γεωργικών έφαρμογών. Τά μητρώα αύτά 
περιέχουν στοιχεία σχετικά μέ τά προσόντα τών χειριστών, 
τήν έκπαίδευση καί άξιοποίσή των στίς πτήσεις γεωργικών 
έφαρμογών,· τό χρόνο πτήσεως, άπασχόλησης.καί ,άνάπαυσής 
των καθώς καί κάθε άλλο στοιχείο πού εχει σχέση μέ τήν 
ικανοποίηση τών άπαιτήσεων τοΰ παρόντος διατάγματος. 
Τά μητρώα χειριστών φυλάγονται γιά χρονικό διάστημα 
δύο (2) χρόνια τουλάχιστο μετά τήν άποχώρηση ή, τή 
διακοπή πτήσεων τοΰ χειριστή καί τίθενται στή διάθεση 
της ΤΠΑ γιά έλεγχο, όταν ζητηθούν. 

’Άρθρο 7 

Εκτέλεση πτήσεων. "Τψη πτήσεων πού έπιτρέπονται. 

Γεωργικά φάρμακα. Ασφάλιση. 

1. Οί πτήσεις γεωργικών έφαρμογών έκτελοΰνται σύμ¬ 
φωνα μέ τούς νόμους, κανονισμούς, διαδικασίες καί όδηγίες 
πολιτικής άεροπορίας. Ειδικότερα : 

α) Οί πτήσεις γεωργικών έφαρμογών έκτελοΰνται κατά 
τή διάρκεια τής ήμέρας, μέ κανόνες πτήσεως ,έξ δψεως 
(ΥΡΗ) καί έφόσον ή οριζόντια ορατότητα πάνω άπό τήν 
περιοχή, δέν 'είναι μικρότερη άπό πέντε (5) χιλιόμετρα. 

β) Στήν έκτέλεση πτήσεων γεωργικών έφαρμογών άπα- 
γορεύεται νά άνεβαίνουν στά άεροσκάφη πρόσωπα άλλα 
εκτός άπό τό χειριστή ή νά γίνεται ταυτόχρονα έκπαίδευση 
άλλου χειριστή, γιά τήν άξιοποίησή του στίς πτήσεις γεωρ¬ 
γικών έφίαρμογών. 

γ) Οί πτήσεις γεωργικών έφαρμογών γίνονται άπό 
άεροδρόμια πού βρίσκονται σέ λειτουργία ή άπό πεδία 
προσγειώσεως πού αυτά πληρούν τίς άπαιτήσεις τοΰ παρόντος 
διατάγματος καί περιλαμβάνονται στούς ειδικούς όρους 
τεχνικής έκμετάλλευσης άεροσκαφών γεωργικών έφαρμογών 
τοΰ έκμεταλλευομένου. 

δ) Σέ όλη τή διάρκεια τών διελεύσεων πάνω άπό τήν 
περιοχή πού ψεκάζεται, οί χειριστές πρέπει νά είναι προσδε- 
δεμένοι μέ άσφάλεια στήν άντίστοιχη θέση. 

ε) Στήν έκτέλεση πτήσεων γεωργικών έφαρμογών οί 
χειριστές πρέπει νά φοράνε κατάλληλη προσωπίδα, πού θά 
τούς έξασφαλίζει έπαρκή προφύλαξη καί προστασία άπό τίς 
έπιδράσεις τών γεωργικών φαρμάκων πού χρησιμοποιούνται. 
Επίσης, πρέπει νά φοράνε προστατευτικό κάλυμμα κεφαλής 
(κράνος), χειρόκτια (γάντια) καί κατάλληλη ένδυμασία 
(φόρμα πτήσεων) άπό ύλικό πού δέν είναι εύφλεκτο γιά 
τήν προστασία των, τόσο άπό τά γεωργικά φάρμακα πού 
χρησιμοποιούνται 0σο καί άπό πιθανή έκδήλωση πυρκαϊάς 
σέ περιπτώσεις καταστάσεων έπείγουσης άνάγκης. 

2. Δέν θά γίνεται έναρξή πτήσεων γεωργικών έφαρμογών, 
έκτός έάν ό χειριστής τοΰ άεροσκάφους, μέ ευθύνη τοΰ έκ¬ 
μεταλλευομένου, λάβει όλα τά προστατευτικά μέτρα (νά 
πίνει ή όχι γάλα κ.λπ.) πού προβλέπονται γιά κάθε περί¬ 
πτωση έναντι τής δραστικότητας καί τών έπιδράσεων τών 
γεωργικών φαρμάκων πού χρησιμοποιούνται. 

3. Κατά παρέκκλιση άπό τίς διατάξεις τοΰ άρθρου 12, 
παρ. 3 τοΰ Β. Δ/τος 170/1969, γιά τούς κανόνες τής εναέ¬ 
ριας κυκλοφορίας, όπως αυτό ισχύει σήμερα, έπίτρέπεται 
στά άεροσκάφη πού έκτελοΰν πτήσεις γεωργικών έφαρμο¬ 
γών, νά πετοΰν σέ υψη μικρότερα άπό πεντακόσια (500) 
πόδια πάνω άπό τό έδαφος μέ τόν όρο ότι δέ θά δημιουργεϊται 
κίνδυνος σέ πρόσωπα ή στήν περιουσία τρίτων στό έδαφος. 
Κατά τή διαδρομή άπό τά άεροδρόμια, τά ελικοδρόμια 
ή τά πεδία προσγειώσεως προς τήν περιοχή πού ψεκάζεται 
καί άντίστροφα, τά άεροσκάφη άπαγορεύεται νά πετοΰν 
σέ ΰψος μικρότερο άπό τό ελάχιστο τών πεντακοσίων (500) 
ποδών, πού καθορίζουν οί διατάξεις τοΰ παραπάνω δια¬ 
τάγματος. 

4. Πρίν άπό τήν έναρξη τών διελεύσεων πάνω άπό τήν 
κάθε φορά προς ψεκασμό περιοχή γιά τήν απόρριψη γεωρ- 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟΝ) 493 


γικών φαρμάκων ή την εκτέλεση, όποιασδήποτε ά/Λης 
εργασίας γεωργικών εφαρμογών, 6 χειριστής τοϋ αερο¬ 
σκάφους, ύποχρεο,ϋται νά έκτελεΐ αναγνώριση.τής περιοχής 
αύτής άπδ τδ έδαφος και τδν άέρα και νά εντοπίζει τά μέσα 
καί γύρω άπδ την περιοχή εμπόδια (?Λφους, δένδρα, οικίες, 
σύρματα δικτύων ΟΤΕ, ΔΕΗ κ.λπ.) πού υπάρχουν και νά 
έπισημαίνει τήν παρουσία προσώπων καί ζώων καθώς 
καί τήν ύπαρξη . χώρων καταλλήλων γιά άναγκαστική 
προσγείωση τοϋ άεροσκάφους, σε περίπτωση έκτακτης 
άνάγκης; Τά σταθερά εμπόδια θά καταχωροΰνται στδν. 
χάρτη, πού .τηρείται γιά τδ σκοπδ αυτό,, τής περιοχής πού 
προορίζεται γιά ψεκασμό άπδ τδν έκμεταλλευόμενο. 

5. Τά ' γεωργικά φάρμακα πού άπορρίπτονται στήν 
έκτέλεση πτήσεων γεωργικών εφαρμογών πρέπει νά έχουν 
έγκριση ή άδεια κυκλοφορίας τοϋ Υπουργείου, Γεωργίας. 
'Η χρή'^'^ φαρμάκων αυτών γίνεται σύμφωνα μέ τίς 
οδηγίες τής Εταιρείας πού τά παρασκευάζει ή τοϋ Υπουρ¬ 
γείου Γεωργίας. 

,6. 'Ο έκμεταλλευόμενος,'ΰποχρεοϋται νά καλυφθεί άσφα- 
λιστικά σέ άναγνωρισμένο ασφαλιστικό φορέα τής έκλογής 
του, γιά κάθε ζημία ή βλάβη ,πού θά ήθελε προκληθεϊ σέ 
πρόσωπα ή στήν ■ περιουσία τρίτων ,-στδ έδαφος κατά τήν 
έκτέλεση πτήσεων γεωργικών εφαρμογών. Στήν περίπτωση 
αυτή ή υποχρέωση τοϋ έκμεταλλευομένου γιά άσφα7%ιστική 
κάλυψη δεν έπιτρέπετάι νά είναι μικρότερη άπδ τδ διπλάσιο 
ποσό τής άξίας τοϋ άεροσκάφους πρύ έχει τδ ϊδιο ή άλλο 
τής αυτής κατηγορίας καινούργιο, κατά τήν ημέρα τής 
άσφαλίσεως. Τδ ποσό τής άσφαλιστικής καλύψεως κάθε 
χρόνο άναπροσαρμόζεται άνάλογα. ". 

. "Άρθρο 8 . ’. 

Πεδία προσγειώσεως. 

1. Απαγορεύεται ή χρησιμοποίήση πεδίων προσγειώ¬ 
σεως γιά τήν έκτέλεση πτήσεων γεωργικών έφαρμογών, 
έφόσον τά πεδία αυτά δέν πληροϋν τίς άπαιτήσεις τοϋ 
παρόντος διατάγματος καί δέν^ ■ περιλαμβάνονται στούς 
ειδικούς ορούς τεχνικής έκμετάλλευσης άεροσκαφών γεωρ¬ 
γικών έφαρμογών τοϋ έκμεταλλευομένου. 

2. Γιά τήν κατασκευή πεδίων προσγείωσης επιλέγονται 

θέσεις·στίς όποιες δέν υπάρχουν κατοικίες καί στις όποιες 
δέν έπικρατοϋν όμίχλες ή άλλες δυσμενείς καιρικές συνθήκες 
καί δέν κολύπτονται άπδ χαμηλά στρώματα καπνοϋ, πού 
περιορίζουν τήν όρατότητα καί πού δημιουργούν προβλή¬ 
ματα στην όμαλή λειτουργία των. . ' 

3. 'Η έπιλογή .τής θέσεως, ή κατασκευή, ό έξοπλισμδς 
μέ τά απαραίτητα μέσα (άνεμούριο·, πυροσβεστικά, κιβώτια 
πρώτων βοηθειών, μέσα έπικοινωνίας κ..λπ. ) καί ή λειτουρ¬ 
γία τών πεδίων προσγείωσης, γίνεται μέ δαπάνες τοϋ 
έκμεταλλευομένου. Τήν ευθύνη.γΐΛ τή λειτουργία τών πεδίων 
προσγείωσης καί τήν άνα'ρια^ προστασία τοϋ κοινοϋ, 
έχουν άλληλέγγ.ύα ό έκμεταλλευαμενος, ό επόπτης άσφαλείας 
πτήσεων καί ό χειριστής τοϋ άεροσκάφους. 

4. Τά πεδία προσγείωσης αεροπλάνων ή έλικοπτέρων 

πού επιλέγονται γιά τήν έκιίέλεση πτήσεο^ν γεωργικών- 
έφαρμογών, εΐν.αι κατάλληλα γίά τδ είδος τών πτήσεων πού 
πρόκειται νά έξυπηρετήσουν. Τά φυσικά καί λοιπά χαρακτη¬ 
ριστικά (μήκος^ πλάτος διαδρόμου, διαστάσεις τής περιοχής 
άπογείωσις-προσγείωσις, υφιστάμενα έμπόδια στίς περιο¬ 
χές προσεγγίσεως-άνόδου άπογείωσης κ.λπ.) τών πεδίων' 
αυτών, βρίσκονται μέσα στά δρια τών έπιδόσεων καί τών 
περιορισμών πτητικής λειτουργίας κάθε τύπου άεροσκάφους 
πού θά τά χρησιμοποιεί. Ειδικότερα τά πεδία προσγείωσης 
άεροπλάνων καί έλικοπτέρων πληρούν τίς κατωτέρω του¬ 
λάχιστον άπαιτήσεις : . ■ 

α) Πεδία προσγείωσης άεροπλάνων : 

αα) Μήκος διαδρόμου. Τδ μήκος τοϋ διαδρόμου δέν 
έπιτρέπετάι νά είναι μικρότερο άπδ τδ έλάχιστο μήκος πού 
καθορίζεται στδ έ-ριεκριμένο έγχειρίδιο πτήσεως τοϋ άερο- 
πλάνου (ΑΡΜ) γιά τδ ύψόμετρο τοϋ πεδίου προσγειώ¬ 


σεως, στήν επικρατούσα θερμοκρασία τής άτμόσφ'αιρας καί 
τδ μέγιστο έπιτρεπόμενο βάρος άπογείωσης (ΜΤΟ^Υ) τοϋ 
άερόπλάνόυ αύτοϋ, · προκειμένου τδ άεροπλάνο νά έχει, 
κατά τήν άπογείωση άποκτήσει πενήντα (50) τουλάχιστο 
πόδια πρωτοϋ αυτό περάσει πάνω άπδ τδ τέρμα τοϋ διαδρό¬ 
μου. ■ . 

ββ) Πλάτος διαδρόμου. Τδ πλάτος τοϋ διαδρόμου δέν 
έπιτρέπετάι νά είναι μικρότερο άπδ είκοσι (20) μέτρα. 
Πρόσθετα, σέ κάθε πλεύρά τοϋ .διαδρόμου αύτοϋ, ύφίσταται 
ζώνη άσφαλείας πλάτους είκοσι (20) μέτρων τουλάχιστον. 
Μέσα σέ αύτή τή ζώνη δέν έπιτρέπετάι. νά υπάρχουν έμπό¬ 
δια. . . ■ . 

γγ) Ζώνες άσφαλείας στήν προέκταση τοϋ διαδρόμου. 
Στήν προέκταση'καί στά δύο άκρα τοϋ. διαδρόμου καί άμέσως 
μετά τδ άκρο τοϋ διαδρόμου υπάρχουν ζώνες άσφαλείας 
μήκους τριάντα (30)· μέτρων τουλάχιστο οΐ όποιες είναι 
διαμορφωμένες ■■ κατάλλη7ια ώστε, σέ περίπτωση πού ,τδ 
άεροπλάνο βγει άπδ τδ διάδρομο κατά τήν προσγείωση, 
νά μήν ύποστεϊ βλάβη; ’ ■ . 

δδ) Επιφάνεια καί άντοχή διαδρόμου καί ζωνών άσφα¬ 
λείας. 'Η έπιφάνεια τοϋ διαδρόμου είναι καλά διαμορφω¬ 
μένη. 'Η άντοχή τοϋ διαδρόμου καί οί ζώνες άσφαλείας 
είναι τέτοια ώστε νά μπορεί, νά έξυπηρετήσει μέ “ασφάλεια 
τά άεροπλάνα γιά τά όποια προορίζεται καί μέ τδν δρο δτι 
τά άεροπλάνα αύτά, σύμφωνα μέ τά στοιχεία τοϋ κατασκευα¬ 
στή, μπορούν νά προσγειώνονται καί νά άπογειώνονται άπδ 
χωμάτινους διαδρόμούς.- 

εε) Διαμήκης καί έγκάρσια κλίση διαδρόμου. Τόσο 
ή διαμήκης· δσρ. καί ή έγκάρσια κλίση τοϋ διαδρόμου δέν 
έπιτρέπετάι νά είναι. μεγαλύτερη . άπδ 2 %. 

στστ) Περιοχές πρόσεγγίσεως καί άνόδου άπογειώσεως. 
Οί περιοχές πρόσεγγίσεως καί άνόδου άπογειώσεως έχουν 
σχϊμα τραπεζίου καί· άρχίζουν τριάντα (30) μ. μετά τδ 
κατώφλι ή τδ άκρο τοϋ διαδρόμου, άντίστοιχα καί έκτεί- 
νονται πρδς τά έξω σέ μήκος χίλια εξακόσια (1.600) μ. 
τουλάχιστο. 'Η βάση τοϋ τραπεζίου πού βρίσκεται πρδς 
τδ μέρος τοϋ διαδρόμου, έχει πλάτος εξήντα (60)-μ. καί 
οί πλευρές του έχουν άπόκλιση άπδ τδν άξονα τοϋ διαδρόμου 
10 %. Οί έδαφικές έξρίρσεις καί τά λοιπά έμπόδια πού τυχδν 
υπάρχουν μέσα στίς - περιοχές πρόσεγγίσεως καί άνόδου 
άπογείωσης, δέν. έξέρχονται- άπδ, ένα κεκλιμένο έπίπεδρ ή 
προβολή τοϋ όττοί'ου συμπίπτει' μέ τδ σχήμα τών. πέριοχών 
αυτών καί πού άρχίζει άπδ τή βάση τοϋ τραπεζίου πού βρί¬ 
σκεται πρδς-.τδ μέρος'τοϋ· διαδρόμου καί έκτείνεται πρδς 
τά έξω μέ κλίση· 1 : 20 (5 %) ώς'πρδς τδ όριζόντιο έπίπεδο. 

ζζ) Προσανατολισμός διαδρόμου. 'Ο διάδρομος πρέπει, 
έφόσο είναι δυνατό, νά προσανατολίζεται στήν κατεύθυνση 
τών έπικρατούντων άνέμων στήν 'περιοχή τοϋ πεδίου. 

ηη) Χώρος σταθμεύσεως. Τά πεδία προσγείωσης-δια¬ 
θέτουν έπαρκή χώρο γιά τή στάθμευση καί έξυπηρέτηση 
τών άεροπλάνων. 'Ο χώρος άύτδς είναι, σέ πλάγια θέση ως 
πρδς τδ διάδρομο καί άρχίζει μετά τά πενήντα (50) μέτρα 
άπδ τήν κεντρική' γραμμή του διαδρόμου. 

• ' : ■ . "ί' 

β) Πεδία · προσγείωσης έλικοπτέρων : ·, ' 

αα) Διαστάσεις περιοχής άπογείωσης-προσγείωσης.· 'Η 
περιοχή άπογείωσής-προσγεί,ωσης παρέχει έπαρκή χώρο 
γιά τούς έλιγμούς τών έλι-κοπτέροίν.' Οί διαστάσεις τής 
περιοχής αύτής πρέπει νά είναι βασικά άνάλογες πρδς τδ 
συνολικό μήκος τοϋ έλικοπτέρου (άπδ άκροπτερύγιο ' σέ 
άκροπτερύγιο τοϋ συστήματος τοϋ στροφείου), πού θά 
χρησιμοποιεί τδ · πεδίο. Οί διαστάσεις αύτές δέν έπιτρέ- 
πεται νίά είναι μικρότερες άπδ τδ διπλάσιο τοϋ συνολικού 
μήκους τοϋ έλικοπτέρου. 

ββ) "Ιχνη προσέγγίσεως-τάναχωρήσεως. Τά ίχνη προσεγ- 
γίσεως ίκαί άναχωρήσεως πρέπει νά βρίσκονται πάνω άπδ 
τδ έδαφος, στδ όποιο, νά παρέχονται κατάΙΛηλες περιοχές 
..γιά άναγκαστική προσγείίοση, σέ περίπτωση, άνάγκης. 
Οί περιοχές αύτές πρέπει .νά είναι σέ τέτοιες θέσεις κατά 
μήκος τών ιχνών προσεγγίσεως' καί άναχωρήσεως ώστε, 

σέ περίπτωση άνάγκης, νά μπορούν τά έ7ακόπτερα, κατο- 
λισΟαίνοντα με λόγο 1 : 2 (κατακορύφως-όριζοντίως), νά 
άφιχθοϋν καί νά προσγειωθούν σέ μία άπό τις περιοχές 
αυτές. 'Ο λόγος τής κατολισθήσεως μπορεί νά καθορίζεται 
κατά διάφορο τρόπο, άνάλογα μέ τις επιδόσεις καί τούς 
περιορισμούς πτητικής λειτουργίας πού- καθορίζονται στο 
εγκεκριμένο Εγχειρίδιο Πτήσεως (ΑΡΜ), γιά την κάθοδο 
του ελικοπτέρου μέ αύτοπεριστροφή του στροφείου. 

γγ) Επίπεδα έλευθεροόσεως εμποδίων. Τά επίπεδα έλευ 
θερώσεως έμποδίων έχουν κλίση 1 : 8 ως προς το όριζόντιο- 
έπίπεδο. Αρχίζουν άπό τά άκρα τής περιοχής άπογειώσεως- 
προσγειώσεως καί εκτείνονται συμμετρικά ,πρός τά έξω 
καί επάνω σέ κάθε ’ίχνος προσεγγίσεως-άναχωρήσεως καί 
■μέχρι τό ύψος εκείνο, άπό τό όποιο τά ελικόπτερα μπορούν 
νά συμμορφωθούν μέ τις επί γραμμής πτήσεως άπαι-τήσεις. 
Τό εύρος των έπιπέδων αυτών προς τό μέρος τής επαφής 
μέ τό έδαφος, έχει τις ’ίδιες διαστάσεις μέ τήν περιοχή 
άπογειώσεως-προσγειώσεως, άπό έκεϊ καί πρός τά έξω 
αυξάνεται ομοιόμορφα σέ κάθε πλευρά τοΰ ίχνους προσεγ¬ 
γίσεως-άναχωρήσεως μέχρι τοϋ εύρους των 500 ποδών 
στό ύψος τής γραμμής πτήσεως. 

δδ) Χώρος σταθμεύσεως. Τά πεδία προσγειώσεως πρέπει 
νά διαθέτουν επαρκή χώρο γιά τή στάθμευση καί εξυπηρέ¬ 
τηση τών ελικοπτέρων. 

"Αρθρο 9 
Αρχεία 

1. 'Ο εκμεταλλευόμενος ύποχρεοϋται νά τηρεί στή βάση 
τής τεχνικής έκμετάλλευσης, πλήρως ένημερωμένα άρχεϊα, 
όσον άφορά ; 

α) Τό ονοματεπώνυμο καί τή διεύθυνση κάθε προσώπου 
γιά λογαριασμό τοϋ όποιου έγινε ή εργασία μέ άεροσκάφη 
γεωργικών έφαρμογών. 

β) Τήν περιοχή, τήν ήμερομηνία καί ώρα έκτελέσεως 
τής παραπάνω έργασίας. 

γ) Τήν ονομασία καί τήν ποσότητα τοϋ γεωργικού 
φαρμάκου ή άλλης ουσίας πού χρησιμοποιήθηκε. 

δ) Τό ονοματεπώνυμο, τή διεύθυνση καί τόν άριθμό 
πτυχίου τοΰ χειριστή, πού έξετέλεσε τήν εργασία αυτή. 

2. Τά άρχεϊα πού καθορίζονται στήν προηγούμενη παρά¬ 
γραφο, τηρούνται γιά χρονικό διάστημα δύο (2) ετών του¬ 
λάχιστο άπό τό τέλος κάθε ψεκαστικής περιόδου καί τίθενται 
στή διάθεση τής ΤΠΑ γιά έλεγχο, όταν ζητηθούν. 

"ν^ρθρο 10 

Συντήρηση άεροσκαφών. Τεχνικό προσωπικό. Μητρώα 

1. 'Η συντήρηση τών άεροσκαφών γίνεται μέσα στά 
χρονικά δρια λειτουργίας πού καθορίζονται στις προδιαγρα¬ 
φές συντηρήσεως, σύμφωνα μέ τούς κανονισμούς πού ισχύουν 
καί τίς άπαιτήσεις τής ΤΠΑ. Οί προδιαγραφές συντηρήσεως 
συντάσσονται άπό τόν εκμεταλλευόμενο καί ύποβάλλονται 
στήν ΤΠΑ γιά έγκριση. Κατά τή σύνταξη τών προδιαγραφών 
συντηρήσεως λαμβάνονται, υπόψη καί έφαρμόζονται οΐ οδη¬ 
γίες τού κατασκευαστή, πού άναφέρονται καί έχουν σχέση 
μέ τή χρησιμοποίηση τών άεροσκαφών σέ πτήσεις γεωργικών 
έφαρμογών. 

2. Λόγω τών ειδικών συνθηκών έκμετάλλευσης τών 
άεροσκαφών γεωργικών έφαρμογών, ή συντήρησή των, μέσα 
στά χρονικά δρια λειτουργίας πού καθορίζονται άπό τόν 
κατασκευαστή ή τίς προδιαγραφές συντηρήσεως, είναι 
δυνατό νά μήν έξασφαλίζει άπόλυτα τήν πτητική ικανότητα 
τών άεροσκαφών, γι’ αύτό οί έκμεταλλευόμενοι πρέπει νά 
έκτελοΰν συχνότερες έπιθεωρήσεις κυρίως στούς κινητήρες, 


στά συστήματα προσγείο^σης, στούς έλικες, στις σωλήνες 
ΡΙΤΟΤ καί στά λοιπά συστήματα ’ καί έξαρτήματα τών 
άεροσκαφών πού λόγω τών ειδικών συνθηκών λειτουργίας, 
έχουν αύξημένες πιθανότητες άστοχίας ή βλάβης. 

3. Τό τεχνικό προσωπικό τοΰ έκμεταλλευομένου πρέπει 
νά είναι έπαρκές, έμπειρο καί άποδεδειγμένα έκπαιδευμένο 
στούς τύπους τών άεροσκαφών πού χρησιμοποιούνται άπό 
τόν έκμεταλλευόμενο. 'Η άναλογία τοΰ πτυ'χιούχου τεχνικού 
προσωπικού συντηρήσεως άεροσκαφών πρός τό μή πτυχιοΰχο 
δέν επιτρέπεται νά είναι μικρότερη ένα (1) μέ τρία (3) 
άντίστοιχα. 

4. 'Ο έκμεταλλευόμενος ύποχρεοϋται νά τηρεί πλήρως 
ένημερωμένα μητρώα τοΰ τεχνικού προσωπικού πού χρησι¬ 
μοποιεί στήν τεχνική έκμετάλλευση άεροσκαφών γεωργικών 
έφαρμογών. Τά παραπάνω μητρώα περιέχουν στοιχεία 
γιά τά προσόντα τοΰ τεχνικού προσωπικού, τήν εκπαίδευση 
στό υλικό τοΰ έκμεταλλευομένου, τό χρόνο, άπασχόλησης 
καί άνάπαυσης καθώς καί κάθε άλλο στοιχείο πού έχει 
σχέση μέ τήν έμπειρίά του καί τήν ικανότητά του γιά τήν 
εκπλήρωση τών άπαιτήσεων τοΰ παρόντος διατάγματος. . 

■’Άρθρο 11 
Τελικές διατάξεις 

1. "Εχουν άνάλογη έφορμογή στά θέματα έκεϊνα πού 
ρυθμίζονται μέ τίς διατάξεις τοΰ παρόντος διατάγματος, 
οί διατάξεις ; 

α) Τοΰ, άπό 7 Αύγούστου 1931 Π. Δ/τος, «περί Κανο¬ 
νισμού τής Εναερίου Κυκλοφορίας», δπως τροποποιήθηκε 
μεταγενέστερα (ΦΕΚ 273/Α/14.8.1931). 

β) Τοΰ Β. Δ/τος μέ άριθμό 595/1963, «περί τεχνικής 
έκμεταλλεύσεως πολιτικών άεροσκαφών» (ΦΕΚ 168/Α/ 
27.9.1963). 

γ) Τοΰ Β. Δ/τος μέ άριθμό 313/1966, «περί Κανονισμού 
τεχνικής έκμεταλλεύσεως ελικοπτέρων», δπως τροποποιήθηκε 
μεταγενέστερα (ΦΕΚ 87/Α/11.4.1966). 

δ) Τοϋ Β. Δ/τος 170/1969, «περί Κανόνων Εναερίου 
Κυκλοφορίας», δπως τροποποιήθηκε μεταγενέστερα (ΦΕΚ 
50/Α/20.3.1969) καί 

ε) Τής άποφάσεως τοΰ Διοικητή τής ΤΠΑ μέ άριθμό 
Ε1/Γ/36263/4478, τής 14ης Σεπτεμβρίου 1973, «περί 
έγκρίσεως τοΰ Κανονισμού-τεχνικής έκμεταλλεύσεο)ς ελλη¬ 
νικών ιδιωτικών πολιτικών άεροπλάνων» (ΦΕΚ 1186/Β/ 

δ.10.1973). 

2. Μόλις άρχίσει ή έφαρμογή τοΰ παρόντος διατάγματος : 

α) Καταργείται ή ’ διαταγή (έγγραφο) τοΰ 'Τπουργοΰ 

Συγκοινωνιών μέ άριθμό Ε1/Δ/31083/4187/14.8.1969, γιά 
τήν τεχνική έκμετάλλευση άεροσκαφών γεωργικών έφαρμο¬ 
γών καί 

β) Παύει ή ισχύς δλων τών άδειών τεχνικής έκμετάλ¬ 
λευσης άεροσκαφών γεωργικών έφαρμογών πού χορήγησε 
ή ΤΠΑ σέ έφαρμογή τής διαταγής πού μνημονεύεται στό 
προηγούμενο έδάφιο καθώς καί κάθε άλλη έγκριση τήςΤΠΑ, 
πού δόθηκε γιά τήν έκτέλεση πτήσεων γεωργικών έφαρμο¬ 
γών. 

Στόν 'Τπουργό Συγκοινωνιών, άναθέτουμε τή δημοσίευση 
καί έκτέλεση τοΰ παρόντος διατάγματος. 

Αθήνα, 8 Μα'ίου 1982 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤ9ΝΟΣ: Γρ ΚΑΡΑΜΑΝΛΗΣ 

ο ΥΠΟΥΡΓΟΣ ΣΥΓΚΟΙΝΩΝΙΩΝ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥ4ΙΟΓΡΑΦΕΙΟ 



